Vlhkostné vlastnosti stavebných materiálov charakterizuje faktor difúzneho odporu a stavebných konštrukcii difúzny odpor. Čím je hodnota faktora difúzneho odporu nižšia, tým materiál lepšie prepúšťa vodnú paru. Difúzny odpor závisí aj na hrúbke materiálu. Vhodnosť použitia jednotlivých tepelnoizolačných materiálov (tepelná izolácia na báze minerálnej vlny alebo penového polystyrénu) závisí na vlastnostiach pôvodných stavebných konštrukcii a na obsahu vlhkosti a teplote vzduchu v miestnostiach budovy. Rozhodujúcou podmienkou pre výber tepelnoizolačného materiálu, ale aj tepelnoizolačného systému je účel budovy. V budovách na bývanie, administratívnych budovách apod. nepôsobia významné zdroje vlhkosti a preto je možné na zateplenie uplatniť kontaktné tepelnoizolačné systémy s tepelnou izoláciou či z penového polystyrénu alebo minerálnej vlny, prípadne v súčasnosti ponúkaných tepelnoizolačných vrstiev na báze fenolovej peny alebo PIR Budovy, ako napr. plavárne s vnútorným režimom užívania namáhaným vysokým obsahom vlhkosti, je potrebné zatepliť odvetraným tepelnoizolačným systémom. Vhodnosť uplatnenia navrhovaného systému je vždy potrebné preukázať výpočtom. Všeobecne platí zásada, že hodnota difúzneho odporu by pri obvodovom plášti mala smerom k vonkajšiemu povrchu klesať.